Առօրյա կյանքում քիչ չեն դեպքերը և իրավիճակները, երբ մեր սխալների կամ ոչ համարժեք ընկալումների հետևանքով կարող ենք հայտնվել անցանկալի միջադեպերի կիզակետում: Բացի այդ, մեր ժամանակներում մարդիկ ստիպված են մշտապես բախվել այնպիսի երևույթների հետ, ինչպիսիք են՝ հանցավորությունը, ահաբեկչությունը, չափից ավելի ագրեսիան, տեխնածին ու բնական աղետները և այլն: Ժամանակակից մարդուն նետված այդ մարտահրավերներին դիմակայելու համար անհրաժեշտ է տիրապետել համապատասխան «մարտավարության»: